আরজি কর দুর্নীতির তদন্তে অতীন ঘোষের বাড়িতে সিবিআই

কলকাতা: কলকাতা পুরসভার ডেপুটি মেয়র অতীন ঘোষের (KMC Deputy Mayor Atin Ghosh ) বাড়িতে সিবিআই (CBI In Atin Ghosh House)। শুক্রবার দুপুর ২টো নাগাদ সিবিআইয়ের দুই জন আধিকারিক শ্যামবাজারে অতীন ঘোষের বাড়িতে যান। আরজি কর কাণ্ডে (RG Kar Case) দুর্নীতির তদন্তের জন্য অতীন ঘোষের বাড়িতে সিবিআই আধিকারিকরা। শুক্রবার অতীন ঘোষের এক কর্মী তাঁর বাড়ির নীচে অপেক্ষা করছিলেন। তাঁর সঙ্গে দেখা করে বাড়িতে ঢুকে যান সিবিআইয়ের ২ আধিকারিক। সূত্রের খবর, আগে থেকে অতীন ঘোষকে জানানো হয়েছিল যে সিবিআই আধিকারিকেরা তাঁর বাড়িতে যাবেন।

আরজি কর-এর ঘটনায় ২টি আলাদা অভিযোগে মামলা দায়ের করা হয়েছিল। একটা ধর্ষণ এবং খুনের মামলা। অপর একটি হয়েছিল দুর্নীতির মামলা। যে মামলায় সন্দীপ ঘোষ গ্রেফতার হয়েছিল। জানা যাচ্ছে, সেই মামলাতেই অতীন ঘোষের বাড়িতে কেন্দ্রীয় তদন্তকারী সংস্থার আধিকারিকরা এসেছেন। সূত্রের খবর, আরজি কর-এর দুর্নীতি সংক্রান্ত মামলা নিয়েই জিজ্ঞাসাবাদের জন্য এ দিন অতীন ঘোষের বাড়িতে গিয়েছেন সিবিআই আধিকারিকরা। তাঁদের হাতে একাধিক ফাইলপত্রও ছিল।

আরও পড়ুন: বিধান ভবনে বিজেপির হামলা, শমীককে চিঠি শুভঙ্করের কী হতে চলেছে?

অতীন ঘোষ কলকাতা পুরসভার ডেপুটি মেয়র এবং কাশীপুর-বেলগাছিয়ার বিধায়ক। এই বিধানসভা এলাকাতেই রয়েছে আরজি কর হাসপাতাল। স্থানীয় বিধায়ক হওয়ায় ওই হাসপাতালের রোগী কল্যাণ সমিতির সঙ্গে যুক্ত ছিলেন অতীন ঘোষ। রোগী কল্যাণ সমিতির বৈঠকে একাধিক সিদ্ধান্ত হয়েছিল, যার সঙ্গে হাসপাতালে দুর্নীতির যোগ পাওয়া গিয়েছে বলে সূত্রের খবর।

দেখুন ভিডিও